Diari Oficial de la Generalitat Valenciana


Sumari del DOGV 5300, del 11-07-2006 (2006/8135)

CONVOCATÒRIA d'una beca per a la formació pràctica d'un o una periodista de les Corts Valencianes.
--------------------------------------------------------------------------------------------------

### Dades del document

Número de DOGV
:   5300

Data del DOGV
:   11-07-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/8135


Data del document
:   20-06-2006

Organisme emissor
:   Corts Valencianes

Tipus de document
:   Anunci

Correcció d'errades

 Descriptors 

:   * ajuda pública
    * suport econòmic
    * assignació per estudis
    * professió de la comunicació

CONVOCATÒRIA d'una beca per a la formació pràctica d'un o una periodista de les Corts Valencianes. [2006/8135]  
De conformitat amb el que hi ha disposat a l'article 32 paràgraf 1 primer del Reglament de la Cambra, la Mesa de les Corts Valencianes, en la reunió realitzada el dia 20 de juny de 2006, acorda convocar una beca per a la formació pràctica d'un o una periodista, d'acord amb les següents:   
Bases  
Primera. Objectiu  
Les beques tenen com a objectiu la formació complementària i l'especialització de joves professionals de la comunicació periodística i audiovisual, a través de pràctiques al Gabinet de Presidència de les Corts Valencianes.  
Segona. Dotació, durada i abonament  
La dotació de la beca és de mil dos-cents euros mensuals bruts (1.200 euros) i, per tant, la quantia total, de catorze mil quatre-cents euros bruts anuals (14.400 euros)  
El període de gaudi de la beca serà de 12 mesos.   
L'import de les beques s'abonarà mensualment, amb la prèvia conformitat expressa de la directora del Gabinet de Presidència i la certificació del lletrat major.  
Les Corts Valencianes contractaran una assegurança d'accidents i de malaltia per al becari o la becària pel temps de durada de la beca, en el cas que no tinguera cobertes aquestes contingències.  
La concessió o el gaudi de la beca serà incompatible amb qualsevol altra concedida pel mateix període i activitat semblant o amb qualsevol treball remunerat.  
La concessió o el gaudi de la beca no suposarà cap vinculació laboral o funcionarial entre el becari o la becària i la Cambra.  
De conformitat amb l'acord de la Mesa de les Corts Valencianes de 4 d'abril del 2006, en cas de maternitat la becària podrà sol·licitar la suspensió de la beca durant les sis setmanes posteriors al part, i es prorrogarà la beca afegint, al final d'ella, les sis setmanes corresponents a la suspensió.  
Tercera. Requisits  
Poden sol·licitar la concessió de la beca els llicenciats o llicenciades en Ciències de la Informació .branca de Periodisme o llicenciatura en Periodisme. de nacionalitat espanyola o de qualsevol dels països de la Unió Europea que residesquen al territori de la Comunitat Valenciana.   
Quarta. Procés de selecció  
Per a l'examen de les sol·licituds de beques es constituirà una Comissió de Selecció, de la qual formaran part:  
. La Sra. Rosa María Barrieras Mombrú, vicepresidenta primera  
. La Sra. Carmen Ninet Peña, secretària segona   
. La Sra. Julia Sevilla Merino, lletrada.  
. La Sra. Rosa Ruiz Aragonés, directora del Gabinet de Presidència.  
. El Sr. Alejo Calatayud Francés, assessor del Gabinet de Presidència, llicenciat en Ciències de la Informació.  
. La Sra. Asunción Cabedo Llorens, cap de secció de l'Àrea Administrativa Parlamentària, que actuarà com a secretària amb veu i vot.  
La selecció del becari o becària serà determinada per la puntuació obtinguda per l'aplicació del barem següent, i es consideraran mèrits preferents:  
a) Expedient acadèmic, fins a un màxim de 3,5 punts, en funció de la nota mitjana obtinguda en l'expedient acadèmic:   
a1) Nota mitjana aprovat, 1,5 punts.  
a2) Nota mitjana notable, 2,5 punts.  
a3) Nota mitjana excel·lent, 3,5 punts.  
b) Coneixement del valencià, fins a 2 punts en funció dels nivells de coneixement del valencià establerts per la Junta Qualificadora de Coneixements de Valencià,   
b1) Oral. 0,50 punts  
b2) Elemental. 1 punt  
b3) Mitjà. 1,50 punts  
b4) Superior. 2 punts  
c) Coneixement d'altres idiomes de la UE, fins a 1 punt.  
d) Experiència en tasques pròpies de gabinets de comunicació, particularment d'institucions públiques, fins a 3 punts.  
e) Cursos relacionats amb les Ciències de la Comunicació: màsters, congressos, etc., fins a 1 punt, valorant 0,10 cada curs aportat fins al màxim de la puntuació d'aquest apartat.  
La justificació dels mèrits recollits en el barem anterior es realitzarà per:  
\* Per als títols acadèmics: original o fotocòpia compulsada.  
\* Per als cursos: títols i certificacions del centre docent corresponent.   
\* Per als idiomes: títols i certificacions del centre docent corresponent.  
\* Per a l'experiència professional: certificacions de la empresa o institució corresponent.  
Abans dels vint dies següents a l'acabament del termini de presentació de sol·licituds, la Comissió es reunirà per a examinar-les i elevar la proposta d'adjudicació a la Mesa de Les Corts, òrgan que, si escau, farà l'adjudicació.  
La convocatòria de les beques podrà declarar-se deserta.  
Es durà a terme un preselecció, segons els mèrits al·legats i valorats de conformitat amb aquesta base, i s'entendrà que han superat la preselecció aquells aspirants que obtinguen una qualificació igual o superior a 5 punts.  
Els aspirants que hagen superat la preselecció podran ser convocats a la realització d'un examen oral o escrit sobre coneixements d'actualitat i relacionats amb les Corts Valencianes, que es puntuarà de 0 a 10 punts.  
Serà proposat com adjudicatari o adjudicatària de la beca l'aspirant que obtinga major puntuació, una vegada realitzada la suma aritmètica de les dues puntuacions esmentades.  
Es constituirà una borsa de reserva amb els aspirants a les beques que, havent superat la selecció, no en resulten adjudicataris o adjudicatàries. La provisió de la beca vacant que puga produir-se per renúncia de l'adjudicatari o adjudicatària o suspensió o revocació de la Mesa de Les Corts Valencianes es realitzarà per mitjà de la dita borsa de reserva de forma automàtica per resolució de la Presidència de les Corts Valencianes. La borsa de reserva es mantindrà fins a l'acabament de les beques.   
Cinquena. Obligacions del becari o la becària.  
El becari o la becària, una vegada que accepta la beca, adquireix els compromisos següents:  
a) Presentar certificació que acredite que no pateix malaltia o defecte físic que impedesca la prestació dels estudis i treballs que comporta l'acceptació de la beca.  
b) Presentar declaració jurada de no tenir cap relació laboral.  
c) Complir les bases de la convocatòria i la resta de normes que hi siguen d'aplicació.  
d) Començar el gaudi de la beca el dia que s'assenyale.  
El becari o becària durà a terme les seues tasques en les dependències de les Corts Valencianes en les condicions de lloc i temps que se li indiquen, amb un mínim de sis hores diàries. Els treballs realitzats seran de propietat de les Corts Valencianes i no podran ser utilitzats per l'autor sense l'autorització corresponent. Així mateix, el becari o la becària haurà d'observar absoluta discreció sobre els documents o les informacions que no s'hagen fet públics sota cap forma.   
Les Corts Valencianes es reserven el dret de suspendre o, si escau, revocar el gaudi de la beca, en el cas que el becari o la becària no realitzara els treballs per a la seua formació pràctica en condicions satisfactòries, quan deixaren de reunir-se els requisits que es van exigir o quan s'incompliren, sense causa que ho justifique, les condicions establertes en la convocatòria present.  
L'incompliment del becari o la becària de les seues obligacions podrà donar lloc a la privació de la beca pel temps que quedara pendent, sense perjudici de les responsabilitats que resulten exigibles.  
Sisena. Sol·licituds  
Els sol·licitants de la beca hauran de presentar una instància dirigida a la Presidència de les Corts Valencianes en el Registre General de les Corts Valencianes, c/ Llibertat, 10, de València, o en la forma establerta en l'article 38.4 de la Llei de règim jurídic de les administracions públiques i del procediment administratiu comú, segons el model annex, acompanyada del DNI i de la documentació que acredite de manera fefaent la llicenciatura necessària per a optar a la beca (base tercera) i els mèrits ponderables a què es refereixen aquestes bases (base quarta).   
El termini de presentació de sol·licituds serà de 15 dies, computables des de la publicació de les bases presents en el DOGV i en el BOCV.  
Setena. Facultats d'interpretació  
Tant els dubtes com els conflictes que pogueren plantejar el becari o la becària o les unitats administratives que els tutelen, seran resolts per l'òrgan que va concedir la beca, després de vist l'expedient contradictori i amb subjecció a aquesta convocatòria.  
València, 20 de juny de 2006.. El president: Julio de España Moya.  
ANNEX  
Model de sol·licitud  
Convocatòria d'una beca per a la formació pràctica d'un o una periodista en les Corts Valencianes.  
(primer cognom)  
(segon cognom)  
(nom)  
Data de naixement   
Nacionalitat  
Document nacional d'identitat  
Domicili  
Població  
CP  
Telèfon  
Correu electrònic  
Llicenciat/da en:  
Mèrits que s'hi al·leguen:  
València, \_\_\_\_ de \_\_\_\_\_\_\_\_\_\_ de 2006  
PRESIDÈNCIA DE LES CORTS VALENCIANES